Celtnieku iela (Liepāja)
Šis raksts ir par ielu Liepājā. Par citām jēdziena Celtnieku iela nozīmēm skatīt nozīmju atdalīšanas lapu. Celtnieku iela ir iela Liepājā, kas atrodas Vecliepājas apkaimē. Celtnieku iela sākas krustojumā ar Veco ostmalu un Spīķeru ielu, bet beidzas krustojumā ar Kūrmājas prospektu. Ielas garums ir ap 446 metriem un to pilnībā sedz asfaltbetons. Kustība Celtnieku ielā norit abos virzienos. Ielas apbūve sastāv no pirmskara mūra un koka ēkām. Celtnieku ielā 6/8 atrodas Liepājas radio un televīzijas tornis.